Ρεβύθια λεμονάτα: η συνταγή από την μπακαλοταβέρνα του Σκυλοδήμου
Οκτώ στους δέκα θαμώνες στην μπακαλοταβέρνα «Σκυλοδήμος» παραγγέλνουν ρεβύθια, γιατί είναι χυλωμένα, ξινούτσικα και απίθανα νόστιμα.
1/2 κιλό ρεβύθια (μουλιασμένα σε νερό από το προηγούμενο βράδυ) , 1 ξερό κρεμμύδι, καθαρισμένο, ολόκληρο , 200 ml ελαιόλαδο , αλάτι, πιπέρι , χυμός από 1 λεμόνι
Για να φτιάξουμε τα λεμονάτα ρεβύθια του Σκυλοδήμου αρχικά ξεπλένουμε τα ρεβύθια και τα τρίβουμε λίγο με τα χέρια, ώστε να φύγουν οι πολλές φλούδες.Τα στραγγίζουμε, τα βάζουμε σε μια κατσαρόλα και προσθέτουμε κρύο νερό, να τα σκεπάσει  κατά 3-4 εκ.Προσθέτουμε το ελαιόλαδο, το κρεμμύδι και αλατοπίπερο και τα αφήνουμε να βράσουν μέχρι να μαλακώσουν, τουλάχιστον 45 λεπτά, ανάλογα και με την ποικιλία.Ρίχνουμε τον λεμονοχυμό, μαγειρεύουμε για άλλα 4 - 5 λεπτά και αποσύρουμε από τη φωτιά.Σερβίρουμε τα ρεβύθια με μισό κομμάτι λεμόνι στο πιάτο.
Λεμόνι,Ρεβύθια,Vegan,Νηστίσιμα,Χορτοφαγικά